Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 903

1. évfolyam „A” tagozat Fejlesztési feladatok Zenei ismeretek, a hangszerkezelés fejlesztése – Gyermekdalok, kis hangterjedelmû népdalok hallás utáni megtanulása, éneklése, tamburán való megszólaltatása, különbözõ kezdõhangokról indítva, két húron, elsõ–második fekvésben, az üres húrok gyakori használatával, helyes test–, hangszer– és kéztartással, szabályos pengetõ fogással, húrlefogással, kétféle pengetési irány alkalmazásával. – A hangsúlyos és hangsúlytalan pengetés, kötött és elválasztott dallamhangok, az ujjrend helyes alkalmazása, a páros és páratlan lüktetés, az egész, fél, negyed, nyolcad hangérték és szünet értékek megkülönböztetése. – Hangközök, A és E alapú hangsorok ismerete, helyes ujjrenddel történõ játéka. – A törzshangok olvasása c1–g2 hangterjedelemben, kötött (legato), és elválasztott (staccato, tenuto) dallamhangok, hangcsoportok megszólaltatása – Hangos és halk játék. – Tetraton, dó– és la–pentachord hangkészletben szabad variációk, akár önálló dallamsorok, periódusok improvizálása, motívumok, dallamok azonosságának és különbségének felismerése. Ajánlott tananyag Szendrõdi Ferenc: Tamburaiskola I. (elõkészületben) A Népzenei Füzetek sorozat népi hangszerekhez kapcsolódó példatárai, elõkészítõ és hangszer–iskola kiadványai, hangzó melléklettel (Budapest 1992–98) Magyar Mûvelõdési Intézet –, szerk.: Eredics Gábor A tanulók általános iskolai ének–zene tankönyvének gyermek– és népdalanyaga. Más, tetszõleges kis ambitusu, egyszerû ritmikájú magyar vagy déli szláv kisebbséghez, szomszédnéphez kötõdõ, gyermekdal, népdal, mérsékelt tempójú táncdallam. Követelmény Megfelelõ testtartás, hangszertartás, kéztartás, pengetõ fogás. Szabályos húrlefogás, kétféle pengetési irány alkalmazása. Egyszólamú dallam játék pengetve. Legato, törésmentes dallamvezetés. A zenei kreativitás megnyilvánulása. Az év végi vizsga javasolt anyaga – Három – négy különbözõ karakterû, egymáshoz illeszkedõ gyermekdal, népdal, egyszerûbb táncdallam elõadása, a tanár, illetve felsõbb évfolyamos tanuló közremûködésével, kíséretével.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes